钦定古今图书集成/明伦汇编/官常典/第751卷 > 史子见
## 钦定古今图书集成/明伦汇编/官常典/第751卷 > 史子见

按《黄冈县志》：“子见邑文学。”崇祯癸未，有毛主伯，当献
逆陷鄂，投营授伪职。至辛家冲河西，煽众招兵，淫恶
地方，受其残毒。子见目击不忍，语乡人曰：“吾宜𢬵一
死以救此一方人。”决然奋刃直杀主伯，断其头。馀逆
报献忠，大怒，亟索子见，挺身而往。献逆震怒，碎磷之，
通体筋肉尽，骨犹屹立，仍锁其项。夜分，锁脱骨，走临
“湖寺，次日大索，获之，刃其首。”至今人祀之。